УПИС СТУДЕНАТА БЕЗ ПРИЈЕМНОГ ИСПИТА

У прву годину интегрисаних академских студија ветеринарске медицине без пријемног испита може да се упише:

1. лице које има стечено високо образовање на академским студијама првог степена, односно високо образовање стечено по одредбама закона које су важиле пре доношења Закона о високом образовању („Службени гласник РС”, бр. 76/2005, 100/2007 — аутентично тумачење, 97/2008, 44/2010, 93/2012, 89/2013, 99/2014, 45/2015 — аутентично тумачење, 68/2015 и 87/2016);
2. студент друге високошколске установе који је остварио најмање 60 ЕСПБ бодова на студијском програму академских студија на другој високошколској установи, под условима које прописује факултет, односно Универзитет. Студент другог универзитета, односно дрyге самосталне високошколске установе, не може да се упише на Универзитет, односно на високошколску јединицу у његовом саставу, уколико му је до окончања студијског програма на високошколској установи на којој је уписан остало 60 или мање ЕСПБ бодова;
3. студент факултета у саставу Универзитета који је уписан на један студијски програм, може да упише други студијски програм у оквиру истог факултета, под условима утврђеним студијским програмом, односно на начин и по поступку утврђеним општим актима факултета;

# студент коме је престао статус студента у складу са чланом 101 став 7 тач. 2 и 3 Статута Универзитета (у случају исписивања са студија и неуписивања школске године), који је остварио најмање 60 ЕСПБ бодова на студијском програму.

Лице које се уписује без пријемног испита може да се упише само као самофинансирајући студент и не убраја се у одобрени број студената за одређени студијски програм.

Уколико је јавна исправа, односно диплома или уверење о пређеном делу студијског програма стечено на територији Републике Србије одлуку о признавању положених испита, односно ЕСПБ бодова доноси наставно-научно веће факултета.

Лице доставља:

* **писани захтев за упис најкасније до истека другог конкурсног рока за упис (16. септембар 2021. године)**. Студенти Факултета ветеринарске медицине на петогодишњим интегрисаним академским студијама којима до краја школске 2020/2021. године истиче рок за завршетак студија у двоструком трајању, као и студенти из групе од 24 студента који се нису уписали у школску 2020/2021. годину, уколико желе да наставе студије на Факултету ветеринарске медицине, пре подношења захтева за поновни упис **обавезно треба да се испишу, и то најкасније до 01. септембра 2021. године.**

Изузетак ће чинити само студенти којима до 01. септембра 2021. године остане само одбрана дипломског рада. У том случају рок за одбрану дипломског рада је 30.09.2021. године. Уколико не одбране дипломски рад до тог датума неће моћи да се упишу без полагања пријемног испита у јуну/јулу 2022. године.

Упис ових кандидата биће обављен по условима који су важили приликом уписивања у школску 2020/2021. годину за студенте који су обавили реупис, с тим што ће ове године студенти бити уписани на последњи акредитовани студијаски програм обима 330 ЕСПБ.

За кандидате са других факултета или универзитета примењиваће се трошкови из ценовника Факултета;

# захтев за признавање испита, уверење о положеним испитима, опис (садржај) положених испита који је оверен од стране факултета (за студенте са других факултета или универзитета), уверење о студирању (за прелазак са других високошколских установа), уверење о дипломирању или диплома (за упис лица које имају стечено високо образовање), решење о престанку статуса студента (за уписе у случајевима исписивања са студија и неуписивања школске године) и доказ да је уплатио трошкове поступка (уколико постоје).

Уколико је високошколска исправа са којом кандидат конкурише за упис без пријемног испита стечена у иностранству обавезно се спроводи поступак признавања у складу са Законом и општим актом Универзитета. Кандидати су дужни да приликом пријављивања поднесу факултету потврду о започетом поступку признавања уз осталу документацију.

Лица која имају право уписа без полагања пријемног испита могу да остварe то право ако факултет има просторне и друге услове о чему одлучује декан.

Рок за завршетак уписа кандидата који се уписују без пријемног испита је 15. октобар 2021. године.

 в.д. Декана

Факултета ветеринарске медицине

 проф.др Милорад Мириловић